Diaes eo muzuliañ bremañ pegen arvarus e oa an daeadenn a reas Youenn Olier pa chomas feal dar ZH. Koustañ a raio ker de ler. Kerkent ha 1950 ne gavas mui labour ebet en Deskadurezh-Stad : koulz lavaret bep bloaz e rankas dilojañ e damm tiegezh da vont da labourat e tu pe du. Abeozen a skriv e 1957 : Daoust dar vuhez tenn nen deus ket diskroget Youenn Olier eus e labour breizhek. Hag eñ dilabour hag o spiañ bezañ gopret gant ar Bleun-Brug, o vezañ ma oa kristen da gentañ penn, ne voe ket asantet e choulenn gant Visant Seite. Evit kaout un alberz eus e zilojadegoù hag eus e vuhez trubuilhet eo trawalch sellout ouzh talbennoù levrennoù e zeizlevr.